এদিকে বাংলাদেশের জাতীয় নির্বাচনের কাছাকাছি সময়ে ভারতেও এই নির্বাচন হবে। বাংলাদেশের জাতীয় নির্বাচনকে ভারত কোন চোখে বিবেচনা করছে, তা নিয়ে আন্তর্জাতিক প্রভাবশালী অন্যান্য দেশেরও বিপুল ঔৎসুক্য রয়েছে। কারণ, এর আগে মালদ্বীপ ও শ্রীলংকার নির্বাচনে প্রায় প্রকাশ্যেই ভারত-চীন টানাপড়েন দেখা গেছে। বাংলাদেশের নির্বাচন ঘিরে এমন টানাপড়েন দেখা না গেলেও আঞ্চলিক রাজনীতি ও স্বার্থের বিষয়কে কেউই হালকাভাবে দেখছে না।